
ИЗПЪЛНИТЕЛНА АГЕНЦИЯ ПО ГОРИТЕ
гр. София,  бул. “Христо Ботев” № 55,  тел. централа 98511..., ел. поща: iag@iag.bg


ЗАПОВЕД

РЕГ. № ЗАП-01018-23.09.2026 г.


	На основание чл. 10а от Закона за държавния служител, чл. 4, ал. 1, чл. 13, ал. 1, чл. 33 и чл. 34 от Наредбата за провеждане на конкурсите и подбора при мобилност на държавни служители, във връзка с чл. 5, ал. 1, т. 8 от Устройствения правилник на Изпълнителна агенция по горите /ИАГ/ и в качеството си на орган по назначаването по смисъла на чл. 6 от Закона за държавния служител		 
	
Н А Р Е Ж Д А М:

І. Обявявам конкурс за длъжността с висок корупционен риск съгласно Заповед ЗАП-922/27.08.2026 г.  “главен експерт” в отдел „Контрол по опазване на горските територии и защита от пожари“ /КОГТЗП/, дирекция “Контрол по опазване на горските територии и ловно стопанство” /КОГТЛС/ в ИАГ. 
ІІ. Минималните и специфични изисквания, предвидени в нормативните актове за заемане на длъжността “главен експерт” в отдел КОГТЗП, дирекция КОГТЛС в ИАГ са:
- Образователно - квалификационна степен – бакалавър;
- Ранг - IV младши;
- професионален опит- 3 години. 
 	- длъжностно ниво от класификатора на длъжностите в администрацията - 7
-  наименование на длъжностното ниво от КДА- Експертно ниво 3
- код на длъжността - 242260410199
ІІІ. Определям начин за провеждане на конкурса:
1. Решаване на тест, който включва въпроси, свързани с професионалната област на длъжността, устройството и функционирането на администрацията.
2. Интервю.
ІV. Необходимите документи, които следва да бъдат представени от кандидатите за участие в конкурса са: 
1. Заявление за участие в конкурс по образец - Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
2. Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност  – по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители;
3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4. Копия от документи, удостоверяващи продължителността на професионалния опит-трудова книжка, служебна книжка, осигурителна книжка, документ в превод на български език, заверен по съответния ред, удостоверяващ извършване на дейност в чужбина (в случай, че кандидатът има подобен професионален опит), както и други документи, предоставящи информация, че кандидатът отговаря на предвидените в длъжностната характеристика функционални задължения за изпълнение на длъжността. 
5. Български граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура;
6. Успешно издържан тест за почтеност съгласно изискванията на чл. 7б, ал. 1 от ЗДСл* *Съгласно§20 от Преходните и заключителни разпоредби към Закона за изменение и допълнение на Закона за държавния служител, в процедурите за заемане на длъжности по чл. 7а, не се провежда тест за почтеност до осигуряване на техническо обезпечаване за това, но не по-късно от 1 декември 2026 г.
V. 1. Документите се подават лично или, чрез упълномощено лице в служба  “Деловодство” - стая 512 на  ИАГ или гише № 4 в Приемната на Министерство на земеделието и храните в 10 /десет/ дневен срок от деня на публикуване на обявлението за провеждане на конкурса в специализиран сайт или портал за търсене на работа и в регистъра по чл. 61, ал. 1 от Закона за администрацията.
2. Документи подписани с електронен подпис  могат да се подават и по електронен път на електронна поща iag@iag.bg. 
3. Документи, издадени в чужбина, се предоставят в легализиран превод на български език и след необходимото признаване и легализация от съответните оправомощени органи в Република България.
VІ. Обявлението за провеждане на конкурса да се изготви и изпрати за публикуване в специализиран сайт или портал за търсене на работа и в регистъра по чл. 61, ал. 1 от Закона за администрацията, както и на електронната страница на ИАГ от Малинка Кърпарова – главен експерт в отдел ЧРАО, Лидия Здравкова – главен експерт в отдел ИОВО и Весна Цакова – Кимова – главен експерт в отдел ИОВО. 
VІІ. Списъците или други съобщения във връзка с конкурса да се обявяват на електронната страница на ИАГ – www.iag.bg .
VIII. Препис от настоящата заповед да се връчи на главния секретар на ИАГ, на директора на дирекция КОГТЛС, на началника на отдел ЧРАО и на началника на отдел ИОВО - за сведение и изпълнение.
	IX. Контролът по изпълнението на настоящата заповед възлагам на Главния секретар на ИАГ.




ИНЖ. СТОЯН ТОШЕВ
ИЗПЪЛНИТЕЛЕН ДИРЕКТОР

